Source: https://ficek.sk/v-akej-vyske-mozem-pozadovat-vyzivne-13880
Timestamp: 2019-12-11 06:41:56+00:00

Document:
[2019] V akej výške môžem požadovať výživné? | Právna Poradňa '
Odpovedané dňa: 9. 2. 2016
Otázka: V akej výške môžem požadovať výživné?
Dobrý deň, prosím o právnu radu ohľadne výšky výživného na dieťa.Dcéra má 17 rokov,navštevuje 3.ročník gymnázia. Má športové aktivity,navštevuje kultúrne podujatia,jazykovú školu zúčastňuje sa školských aktivít ako napr. výlety do zahraničia,lyžiarske zájazdy a výstavy. Otec má mesačný príjem cca 1.200 -1.300.- eur,je ženatý a má 10 ročného syna. Manželka je zamestnaná. Vlastný byt a auto. Byt má založený v prospech slovenskej sporiteľni, čiže má úver, ale v akej výške a na aký účel, to neviem. Chcela by som vedieť asi v akej výške môžem požadovať výživné. Ďakujem.
Odpoveď: V akej výške môžem požadovať výživné?
výšku výživného určuje súd vzhľadom na možnosti, schopnosti a majetkové pomery rodičov a vzhľadom na odôvodnené potreby dieťaťa. Neexistuje žiadna zákonom stanovená výška výživného, ktorú by súd priznal automaticky podľa príjmu (okrem minimálneho výživného) Súd musí starostlivo skúmať uvedené skutočnosti a rozhodnúť v každom prípade individuálne.
Podotázka: V akej výške môžem požadovať výživné? (Rodinné právo)
Dobrý deň, chcela by som sa Vás opýtať. Od manžela som odišla s dvomi deťmi, chcem požiadať o predbežné. A výživné, no nevieme sa dohodnúť na stretávaní otca s deťmi. Syn ma 14 a dcéra 11, z dlhodobého psychického tlaku v manželstve beriem lieky i ja a teraz diagnostikovali synovi depresiu. Psychiatrička nedoporučuje sa aspoň 2 roky stretávať sa s otcom deti v byte, kde sme bývali. Otec deti by ich chcel aspoň raz v mesiaci na víkend. Deti, nechcú ísť vôbec do toho bytu a už vôbec s ním sa stretnúť osamote. Čo môžem v tej veci, ja ako matka urobiť. Jeden psychológ hovorí, že mám urobiť kompromis, druhý v žiadnom prípade. Syn ma traumu, depresiu a spomínal, že skočí z okná, keď tam bude musieť ísť. Ako mám postupovať ? Syn sa lieči na depresiu, ešte len necelé dva týždne. Ďakujem, za Vás čas a prípadnú odpoveď.
je potrebné podať návrh na súd, ktorý rozhodne o výživnom a o zverení maloletých do Vašej starostlivosti.
Vaše deti majú už vek, kedy vedia prejaviť samostatne svoj názor a ich názor a stanovisko vo veci stretávania sa s otcom súd musí zobrať do úvahy. Je možné, že súd nariadi aj znalecké dokazovanie za týmto účelom. Názor psychológa a diagnóza psychiatra budú len podkladom pre znalca. Prvoradým je záujem dieťaťa.
Zákaz styku otca s dieťaťom, pokiaľ otec nie je hrozbou pre dieťa, neprichádza do úvahy. Otec by musel dieťa týrať, prípadne s ním zle zaobchádzať, aby súd zakázal styk úplne. Tieto skutočnosti by museli byť preukázané.
Súd môže rozhodnúť aj tak, že styk otca s maloletými bude určený len za Vašej prítomnosti.
Odporúčame vec nechať na rozhodnutie súdu.

References: súd 
 súd 
 Súd 
 súd 
 súd 
 súd 

Súd